Gndevank

Gndevank ( armenavon Գնդեվանք ), tir armenafe tucpastaxe tigise koe Gndevaz wida ke Jermuk dota koe Vayots Dzor winka vagee Xayastana.

Tucpastaf belcak bak X-eafa decemda nelkon zo kolnayar. Dalafe xe tir uja dem gavit gijaxe. Abic xatckar atcom poke uja lapted.

 Tawavopafa debala 
Tucpastaxe koe krantoza ke Arpa poke Jermuk widava tigir (en) John Brady Kiesling, Rediscovering Armenia : An Archaeological/Touristic Gazetteer and Map Set for the Historical Monuments of Armenia, Yerevan, 2009, 71 bu., koe xo batlize yoltkirafo gu « Krant dem zopoka » nope burgifa zopoka poke debak.(fr) Sèda Mavian, Arménie, coll. « Guides Évasion », Hachette, Paris, 2006, ISBN 978-2-01-240509-7, bu 186. 

 Izva 
Tucpastaxe bak 936 gan Sofia kurenikya ke Smbat gazik ke Syunik zo redur.(fr) Patrick Donabédian is Jean-Michel Thierry, Les arts arméniens, Éditions Mazenod, Paris, 1987, ISBN 2-85088-017-5, bu 177. In co kaliyir : « Vayots Dzor tiyir akobiskaf maserk voxen va batcoba ton akoba ke bat maserk al vegedú. » Va abiccoba icde izva ke bate tucpastaxe grupet. Pakafa dimempara bal sovietaf ugal wali 1965 is 1969 radimi ruftacek zo skuyur (en) Nicholas Holding, Armenia and Nagorno-Karabagh, Bradt Travel Guides, 2006, ISBN 978-1841621630, bu 183., voxe meviele di zo tenukeyer.

 Kolna 
Kolnayana bak 936 sedme xantaza, uja ke tucpastaxe gu Tumtaf Awalkexik  ok Stepanos Tumtikye (de) Jasmine Dum-Tragut, Armenien: 3000 Jahre Kultur zwischen West und Ost, Trescher Verlag, 2008, ISBN 978-3-89794-126-7, bu 356. zo tarizayar. Tir balemtamaxof  dem ronefa vrepta kum burgi dem toloya gentimafa amuda  is ticefa ivamufa truga is tanoy feykoraf sfelt. Sedme Stepanos Orbelian izvopik ke XIII-eafa decemda (fr) Patrick Donabédian is Jean-Michel Thierry, Les arts arméniens, bu 179., koexo gu rebavaf lingeks gan lane Yeghishe bak X-eafa decemda zo zikeyer. Divefa zikexa tir anton dem ponyaska.Gavit gijaxe bak 999 jafayane gan Kristapor tucpastokilik zo loplekuyur.(fr) Patrick Donabédian is Jean-Michel Thierry, Les arts arméniens, bu 178. Zovdom tir mefavamaf nope toloya lentefa bonta don tanoya ape tiyir yordakirafa gu nevaxo.

Arak ke debak tir dem tanoyo estuxo uzifo gu toloye taneafe xe,(fr) Patrick Donabédian is Jean-Michel Thierry, Les arts arméniens, bu 310. is dem fuxedja is aryona tucpatafa kolna is migexa : bat vegeduks tid evlaf gu XVII-eafa decemda. Konak xatckar'' atcom dere tigid.

 Dere rupec 


 Vuestexa 

Gndevank ke Gndevaz